تورکیه سلاحلی قوه‌لری‌نین باش قرارگاه رئیسی خلوصی آکار بروکسل-ده کی ناتو حربی کومیته باش قرارگاه رئیس‌لری‌نین ایجلاسی چرچیوه‌سینده امریکالی همکاری جوزف دانفورد ایله گؤروشدو.
باش قرارگاه رئیس‌‌لیگی‌نین اینترنت سایتیندا یئر توتان معلوماتا اساساً، ژنرال خلوصی آکار دونن بروکسل-ده کئچیریلن ناتو حربی کومیته باش قرارگاه رئیس‌لری‌نین ایجلاسیندا ایشتیراک ائتدی.
ایجلاسدا آوروپانین گونئی - دوغو قانادین‌داکی تهلوکه‌سیزلیک و ثابت‌لیک، افغانیستاندا ایجرا ائدیلن قطعیتلی دستک میسیونو، ناتونون نظارتله باغلی فعالیت‌لری، اوکراینا و گورجوستان‌داکی وضعیت ایله عراق-دا ایجرا ائدیلن کوالیسیون عملیاتینا دایر موضوع لار موذاکیره اولوندو.
آکار ایجلاس چرچیوه‌سینده امریکانین آوروپا قوه‌لر قوموتانی ژنرال کورتیس م. ایسکارپارروتی ایله یاناشی اوکراینا، یونانیستان، امریکا، ایسپانیا و آلمانیانین باش قرارگاه رئیس‌لریله ایکی طرفلی گؤروش‌لر کئچیردی.
ژنرال خلوصی آکار امریکالی همکاری ایله تورکیه سلاحلی قوه‌لری‌نین یاخین‌لاشان آفرین عملیاتین‌دان اول سوریه-ده کی سون وضعیت و بولگه سل تهلوکه‌سیزلیک پروبلئم‌لرینی اطراف‌لی شکیلده موذاکیره ائتدی.
